**"Cities: Skylines"** on 2015. aastal ilmunud linnaehitusmäng, mida arendas Colossal Order ja mille avaldas Paradox Interactive. Tegemist on avatud linnaehituse simulatsiooniga. Mängijad tegelevad linnaplaneerimisega, hallates linnaosade paigutust, teede ehitust, maksustamist, avalikke teenuseid ja ühistranspordivõrku. Mängijad peavad tegelema ka linna juhtimisega seotud probleemidega: eelarve, tervishoid, tööhõive, liiklus ja keskkonnahoid. Mängida on võimalik ka liivakastirežiimis, mis annab mängijale rohkem loomingulist vabadust.

"Cities: Skylines" on Colossal Orderi varasema mängusarja "Cities in Motion" edasiarendus, mis keskendus tõhusate transpordisüsteemide kujundamisele. Kuigi Colossal Order arvas, et neil on vajalikud tehnilised teadmised, et laiendada "Cities in Motioni" täisfunktsionaalseks linnasimulatsioonimänguks, lükkas nende avaldaja Paradox Interactive algul selle idee tagasi, põhjendades seda teise linnasimulatsioonimängu "SimCity" turudominantsiga. Nad mõtlesid ümber pärast 2013. aasta "SimCity" ebaõnnestumist, mis andis Paradoxile võimaluse luua konkureeriv mäng. Colossal Orderi eesmärk oli luua mängumootor, mis oleks võimeline simuleerima ligi miljoni ainulaadse linnaelaniku igapäevast rutiini, esitades seda informatsiooni mängijale lihtsal viisil, mis omakorda võimaldaks mängijal hõlpsasti mõista erinevaid probleemkohti oma linnaplaneerimises. Simulatsioon pidi hõlmama nii realistlikke liiklusummikuid kui ka ummikute mõju linnateenustele ja linnaosadele. Aja jooksul on mängule lisatud laiendusi ja muid DLC-sid. Mängu sisu saavad muuta ka kasutajad ise.

Mäng anti välja Linuxi, OS X-i ja Windowsi operatsioonisüsteemi jaoks 2015. aasta märtsis. Konsooliversioonid mängust avaldas Tantalus Media Xbox One ja PlayStation 4 mängukonsoolile 2017. aastal, Nintendo Switchi jaoks 2018. aasta septembris ja Google Stadia jaoks 2022. aasta mais. 2023. aasta veebruaris ilmus PlayStation 5 ja Xbox Series X/S jaoks ka ümbertöötatud versioon. Mäng sai kriitikutelt positiivseid hinnanguid ja oli äriliselt edukas – 2022. aasta juuni seisuga müüdi seda kõikidel platvormidel enam kui kaksteist miljonit eksemplari. Mängu järg "Cities: Skylines II" ilmus 24. oktoobril 2023.

Mängu sisu
----------

Mängija alustab maatükiga, mille suurus on 2x2 kilomeetrit. Lisaks sellele on maatükil ka väljasõit lähedalasuvalt kiirteelt ja juurdepääs veekogule. Samuti on mängijal ka alustuseks väike summa mängusisest raha. Algul ehitab mängija teid ning elamu-, tööstus- ja kaubanduspiirkondi, misjärel arendab ta põhiteenuseid, nagu elektrienergia, vesi ja kanalisatsioon, et julgustada inimesi linna kolima.

Kui linn kasvab teatud populatsioonieesmärkidest kaugemale, avanevad mängijale uued funktsioonid: koolid, tuletõrjejaoskonnad, politseijaoskonnad, tervishoiuasutused, jäätmekäitlusasutused, maksu- ja valitsusmäärused, ühistranspordisüsteemid ja muu linnahaldusega seonduv. Üks funktsioon võimaldab mängijal jaotada oma linna linnaosadeks. Mängija saab iga linnaosa seadistada nii, et seal oleks piirangud ehitistele või kehtiks piirkonnas konkreetsed määrused (näiteks määrus, mis lubab ainult põllumajanduslike tööstusharude kujunemist).

Linnas paiknevatel hoonetel on eri tasemed, mis tõusevad, kui kohaliku piirkonna elutingimused paranevad, kusjuures kõrgemad tasemed pakuvad linnale rohkem eeliseid. Näiteks kommertskaupluse tase tõuseb, kui lähedalasuvad elanikud on haritumad. See omakorda võimaldab palgata rohkem töötajaid ja suurendada linna maksutulu. Kui mängijal on kogunenud piisavalt elanikke ja raha, saab ta osta uusi maatükke, millest igaüks on sama suur kui maatükk, millega ta alustas. See võimaldab tal lõpuks ehitada 10x10 kilomeetri suurusel alal. Maatükkide ostupiirang on seatud selleks, et võimaldada mängul töötada laiemal valikul arvutites, kuid mängijad saavad kasutada Steam Workshopi modifikatsioone, et osta mitte ainult mängu sisse ehitatud 25 maalappi, vaid kogu mägukaart (81 maalappi ehk 324 ruutkilomeetrit).

Mängul on ka täisfunktsionaalne transpordisüsteem, mis põhineb Colossal Orderi varasemal mängusarjal "Cities in Motion. See" võimaldab mängijal kavandada tõhusat ühistransporti võrku, et vähendada liiklusummikuid ja teenida piletite pealt tulu. Autoteid võib ehitada sirgelt või vabakujuliselt ning tsoneerimiseks kasutatav ruudustik kohandub külgnevate teede kujuga; linnad ei pea olema ruudustikul põhineva linnaosade planeeringuga. Eri laiusega teed (kuni suuremate kiirteedeni välja) võimaldavad erineva koormusega liiklust ja eri tüüpi teed (nt puudega ääristatud puiesteed või müratõkkega maanteed) vähendavad mürasaastet või suurendavad ümbritseva piirkonna kinnisvara väärtust. Teedevõrgustikku saab täiendada erinevate ühistranspordiliikidega, nagu bussid, taksod, trammid, rongid, parvlaevad ja metrood.

Mängu modifitseerimist kasutajate loodud sisu (nt hooned või sõidukid) kaudu korraldab "Cities: Skylines" Steam Workshopi kaudu. Mängudisaini üheks eesmärgiks oli aktiivse sisuloome kogukonna tekitamine.  Mäng sisaldab mitut erinevat maastikku, mille vahel saab valida ja sisaldab ka maastiku loomise tööriistu, mis võimaldavad kasutajatel luua oma maastikku, sealhulgas võttes inspiratsiooni reaalse maailma geograafilistest tunnustest. Modifikatsioonid on saadaval ka põhiliste mänguelementide mõjutamiseks. Näiteks võimaldavad modifikatsioonid mööda minna eelmainitud populatsioonieesmärkidel põhinevast funktsioonide avamissüsteemist, kulutada lõputult raha ja muuta mängu raskustaset.

Mängu arendus
-------------

Soomes põhinev arendaja Colossal Order oli "Cities: Skylinesi" ilmumise ajal 13 töötajaga mängustuudio. Nad olid loonud endale hea maine mängusarjaga "Cities in Motion", mis tegeles peamiselt transpordivõrgustiku haldamisega juba ette ehitatud linnades. Nad tahtsid liikuda sellest suurema linnasimulatsiooni suunas, nagu "SimCity", ja selleks ettevalmistumise käigus arendasid nad mängu "Cities in Motion 2", kasutades Unity mängumootorit, mis võimaldas suuremat mängu luua. Nad esitlesid oma ideid Paradox Interactive'ile, kuid esialgsed mustandid keskendusid linnajuhtimise poliitilisele küljele, mitte selle planeerimisele; mängija oleks olnud linnapea ning kehtestanud määrusi ja eeskirju, et aidata oma linnal kasvada. Paradox arvas, et need ideed ei olnud piisavalt head, et hakata vastu väljakujunenud "SimCityle", ja lasi Colossal Orderil oma kavandid üle vaadata.

Olukord muutus, kui "SimCity" 2013. aasta problemaatiline versioon avaldati. Olles Colossal Orderiga linnasimulatsiooni idee kallal töötanud, kasutas Paradox võimalust, et "Cities: Skylinesi" edasi arendada. 

Mängu üks eesmärke oli simuleerida kuni miljoni elanikuga linna toimimist. Mängu arendustiim otsustas simuleerida teedel ja transpordisüsteemidel liikuvaid kodanikke, et muuta teede projekteerimine ja liiklusummikud linna disainimisel olulisteks teguriks. Süsteemi arenduse tagajärjeks oli see, et linna kasv ja edu olid suuresti seotud liikluskorraldusega.

Liikluse simuleerimiseks töötas Colossal Order välja keerulise süsteemi, mis arvutas välja tööle või muudesse sihtpunktidesse suunduva elaniku kiireima marsruudi, võttes arvesse läheduses olevaid vabu teid ja ühistranspordi võimalusi. Simuleeritud inimene ei kaldu oma ettemääratud teelt kõrvale, välja arvatud juhul, kui teid liiklemise ajal muudetakse. Algselt teleporteerus inimene tagasi lähtekohta, selle asemel et arvutada oma tolle hetke asukohast uus marsruut. Kui oma teekonnal pidi inimene sõitma autoga, reguleeris seitsmest reeglist koosnev süsteem nende käitumist liikluses ja seda, kuidas liikumist mängijale näidati.

Turuletoomine
-------------

Mäng "Cities: Skylines" kuulutati välja 14. augustil 2014. Mängu treiler rõhutas, et mängijad saavad "ehitada **oma** unistuste linna", "muuta ja jagada seda" ning "mängida internetiühenduseta" – ajakirjanikud tõlgendasid kolmanda funktsiooni rõhutamist kui "SimCity" kulul nalja tegemist, sest SimCity nõudis algselt internetiühendust. 

Tantalus Media abistas Paradoxi mängu kohaldamisel Xbox One'i konsooli ja Windows 10 jaoks. Need versioonid sisaldasid "After Darki" laiendust ja võimaldavad mängijate ise luua allalaaditavat sisu.     Tantalus kohaldas ka mängu ja "After Dark" laienduse PlayStation 4 jaoks. See versioon ilmus 15. augustil 2017. Nii Xbox One kui ka PlayStation 4 versioonid said füüsilise väljalaske versiooni, mida levitas Koch Media. Tantalus kohaldas mängu ka Nintendo Switchile ning see ilmus 13. septembril 2018 ja sisaldas laiendusi "After Dark" ja "Snowfall".

Mäng loodi algusest peale nii, et see oleks sõbralik mängijate loodud modifikatsioonide suhtes. Colossal Order avastas, et mängu "Cities in Motion" mängijad hakkasid kiiresti mängu muutma ja laiendama. Mängu arendajad tahtsid sellist käitumist julgustada, kuna tunnistasid, et muutmisvõimalus on mängijate jaoks oluline ega tee mängule halba. Kuu aja jooksul pärast mängu avaldamist loodi Steam Workshopis üle 20 000 lisandi. 2020. aasta veebruari seisuga oli saadaval üle 200 000 kasutaja loodud lisandi. Paradox, tunnustades fännide loodud modifikatsioone, alustas koostööd mõne modifikatsiooni loojaga, et luua mängu jaoks ametlikke sisupakette alates 2016. aastast. Esimene neist oli Matt Cruxi loodud uus art déco stiilist inspireeritud hoonete komplekt. Crux sai kindla protsendi sisupaketi müügitulust. 

"Cities: Skylinesi" haridusliku versiooni töötas välja Colossal Order koostöös TeacherGaminguga ja see anti välja 2018. aasta mais. See versioon sisaldab õpetusi, mis on mõeldud klassiruumis kasutamiseks, ning tööriistu, mille abil õpetajad saavad jälgida õpilase edusamme. 

### Ümbertöötatud väljaanne

15. veebruaril 2023 ilmus mängu "Cities: Skylines" ümbertöötatud versioon ainult PlayStation 5 ja Xbox Series X/S-i jaoks. Täiendatud versioon sisaldab kuni 25 maatükist koosnevat maa ala ja muid kvaliteediga seotud täiendusi. Selle uuenduse said tasuta alla laadida mängijad, kes varem omasid PlayStation 4 või Xbox One'i versiooni. 

### VR-versioon

Virtuaalreaalsuse jaoks on mõeldud mängu versioon "Cities: VR", mille on välja töötanud Fast Travel Games, ilmus Meta Quest 2 ja PlayStation VR2 jaoks 28. aprillil 2022.

Mängu vastuvõtt
---------------

Metacriticu andmetel pälvis "Cities: Skylines" kriitikutelt "üldiselt positiivse" vastuvõtu. IGN andis mängule hinnangu 8,5 ja ütles: „Ärge oodake põnevaid stsenaariume ega juhuslikke sündmusi, vaid oodake, et selle linnaehitaja mastaap ja paljud liikuvad osad avaldavad teile muljet." Destructoid andis mängule 9 punkti 10-st, arvustaja ütles: "Lisaks sellele, et „Cities: Skylines" naaseb ideaalide juurde, mis muutsid linnaehitusžanri nii populaarseks, see ka laiendab neid. Nautisin iga minutit, kui seda mängu mängisin, ja minu linna planeerimine, ehitamine ja hooldamine tõi minus esile kujutlusvõime ja loovuse, mida vähesed mängud kunagi varem sellisel kujul teinud on." The Escapist andis mängule suurepärase hinnangu, tuues välja selle madala hinna ja väites, et vaatamata mõnele väiksemale veale on see "parim linnaehitusmäng, mis on rohkem kui kümne aasta jooksul ilmunud". 

"SimCity" ja "Cities: Skylinesi" vahel tõmmati palju paralleele, kusjuures paljud, sealhulgas Colossal Orderi tegevjuht, pidasid esimest neist linnaehitusžanri etaloniks. Mängu väljakuulutamisel pidasid ajakirjanikud seda konkurendiks "SimCity" halvasti vastu võetud 2013. aasta versioonile, nimetades seda "mõnetiseks vastumürgiks Maxise viimasele "SimCityga" tehtud jõupingutusele" ja üeldes, et mäng "soovib rahuldada neid osi, mida SimCity ei suutnud". Kriitikud arvasid üldiselt, et "Cities: Skylines" on asendanud "SimCityt" linnaehitusžanri juhtiva mänguna,    kusjuures The Escapist võrdles neid kahte erinevate tegurite põhjal ja leidis, et "Cities: Skylines on parem mäng igas vaadeldavas valdkonnas. Mõned kriitikud pidasid aga katastroofide ja juhuslike sündmuste ning korraliku sissejuhatusliku õpetuse puudumist millekski, mis "Cities:Skylinesil" "SimCityga" võrreldes ebaõnnestus. Mängule lisati tabava pealkirjaga "Natural Disasters" DLC-s katastroofid, aga ka spetsiaalsed hooned nende tuvastamiseks ja neile reageerimiseks.

Stockholmi (kus asub Paradoxi peakorter) linnavalitsus kasutas "Cities: Skylinesi" uue transpordisüsteemi kavandamiseks. *Bussisimulaatori 18* arendaja kavandas oma mängu maailmakaardil olevad teed ja kiirteed "Cities: Skylinesi" kaudu enne selle taasloomist Bussisimulaator 18nes, et pakkuda mängijate jaoks näiliselt realistlikku linna. Poola YouTuber lõi mängus ristmiku, mida plaaniti Krakówi lähedale rajada, ning tutvustas seeläbi ritsmiku probleeme. Poola Riigiteede Peadirektoraat tellis seetõttu täiendava analüüsi, mis kinnitas probleemide olemasolu ja ristmik kujundati ümber. 

2020. aastal hindas videomänge hindav veebikeskkond Rock, Paper, Shotgun mängu "Cities: Skylines" parimate arvutis mängitavate administratiivmängude sekka. 19. iga-aastasel DICE auhindade jagamise ajal nimetas Interaktiivsete kunstide ja teaduste akadeemia "Cities: Skylinesi" aasta strateegia-/simulatsioonimängu kandidaadiks.

### Müük

"Cities: Skylines" on olnud Paradoxi suurima läbimüügiga mäng. 24 tunni jooksul avaldamisest müüdi 250 000 eksemplari; nädala jooksul 500 000 eksemplari; kuu jooksul miljon eksemplari; ja selle esimeseks aastapäevaks oli müüdud kaks miljonit eksemplari. Mängu teiseks aastapäevaks oli müüdud 3,5 miljonit eksemplari. 2018. aasta märtsis selgus, et ainuüksi arvutitele mõeldud versiooni oli müüdud üle viie miljoni eksemplari. Mängu neljandal aastapäeval 2019. aasta märtsis teatas Colossal Order, et "Cities: Skylinesi" müük ületas kuus miljonit eksemplari kõikidel platvormidel kokku. 2022. aasta juunis teatati, et arvutimängu oli kõigil platvormidel kokku müüdud 12 miljonit eksemplari. "Cities: Skylines" on suurima läbimüügiga Soomes arendatud mäng.

### Teadustöö

"Cities: Skylinesi" võimalikku kasutamist õppevahendina on uuritud paljude erinevate akadeemiliste ainete valdkondades, näiteks kinnisvara, keskkonnateadused, linnaplaneerimine ja ajakirjandus. Mängu on kasutatud ka psühholoogiauuringutes keeruliste probleemide lahendamise võime hindamiseks.

"Cities: Skylinesi" turundus julgustas inimesi nägema seda õppevahendina, seda osaliselt videosarja "Linnaplaneerijad" kaudu, mis reklaamis ka Justin Roczniaki haridussarja, mis kasutab visuaalse abivahendina mängu "Cities: Skylines".

Allalaaditavad sisupaketid
--------------------------

"Cities: Skylines" on 2015. aastast saati saanud mitu tasulist ja tasuta allalaaditavat sisupaketti. Mängu allalaaditav sisu töötati algselt välja arvutiversioonide jaoks ja alles mõni kuu hiljem avaldati see mängukonsoolidele. Nüüdseks avaldatakse DLC-d (Downloadable content packs ehk allalaaditavad sisupaketid) samaaegselt nii arvutitel kui ka konsoolidel.

Mängu järg
----------

 *Pikemalt artiklis Cities: Skylines II*
Paradox Interactive kuulutas 2023. aasta märtsis välja "Cities: Skylinesi" järje "Cities: Skylines II". Mäng ilmus 24. oktoobril 2023 Windowsi jaoks ja see on kavas avaldada 2024. aasta teises kvartalis Xbox Series X/S ja PlayStation 5 jaoks.

Viited
------

1. 1 2  Kamen, Matt (23. september 2014). "How 'Cities: Skylines' aims to dethrone SimCity". *Wired.com*. Originaali arhiivikoopia seisuga 19. mai 2015. Vaadatud 10. märtsil 2015.
2. 1 2 3 4 5  Dean, Paul (14. september 2014). "Cities: Skyline is out to satisfy where SimCity couldn't". *Eurogamer*. Originaali arhiivikoopia seisuga 6. september 2014. Vaadatud 11. veebruaril 2014.
3. ↑  E. Aralov. "81 Tiles Modification". Originaali arhiivikoopia seisuga 21. veebruar 2020. Vaadatud 28. detsembril 2016.
4. ↑  Haimakainen, Henri (24. september 2014). "Cities: Skylines – Dev Diary 1: Roads". *Paradox Interactive Forums*. Originaali arhiivikoopia seisuga 28. september 2014. Vaadatud 24. septembril 2014.
5. ↑  Haimakainen, Henri (24. september 2014). "Cities: Skylines – Dev Diary 1: Roads". *Paradox Interactive Forums*. Originaali arhiivikoopia seisuga 28. september 2014. Vaadatud 24. septembril 2014.
6. 1 2 3 4  Lehto, Antti; Morello, Damien; Korppoo, Karoliina (27. märts 2015). "Game Design Deep Dive: Traffic systems in Cities: Skylines". Gamasutra. Originaali arhiivikoopia seisuga 2. oktoober 2019. Vaadatud 27. märtsil 2015.
7. 1 2 3  Peel, Jeremy (18. mai 2017). "How Cities: Skylines was nearly a political sim". *PCGamesN*. Originaali arhiivikoopia seisuga 2. aprill 2020. Vaadatud 18. mail 2017.
8. ↑  Livingstone, Christopher (19. märts 2015). "Cities: Skylines greenlit "after what happened to SimCity"". *PC Gamer*. Originaali arhiivikoopia seisuga 31. märts 2017. Vaadatud 19. märtsil 2015.
9. 1 2  Wiltshire, Alex (10. veebruar 2017). "Why road-building in Cities: Skylines is a pleasure". *Rock Paper Shotgun*. Originaali arhiivikoopia seisuga 14. veebruar 2017. Vaadatud 10. veebruaril 2017.
10. ↑  O'Connor, Alice (15. august 2014). "Simulated Urban Area – Cities: Skylines Announced". *Rock Paper Shotgun*. Originaali arhiivikoopia seisuga 17. märts 2015. Vaadatud 21. septembril 2014.
11. ↑  Stoneback, Robert (14. august 2014). "Cities: Skylines Revealed by Cities in Motion Creators at Gamescon". *The Escapist*. Defy Media. Originaali arhiivikoopia seisuga 1. märts 2019. Vaadatud 21. septembril 2014.
12. ↑  Dryus, Oscar (16. veebruar 2017). "Cities: Skylines Xbox One Edition Coming This Year". *GameSpot*. Originaali arhiivikoopia seisuga 2. märts 2019. Vaadatud 16. veebruaril 2017.
13. ↑  Phillips, Tom (16. veebruar 2017). "Cities: Skylines building to Xbox One, Windows 10 release". *Eurogamer*. Originaali arhiivikoopia seisuga 22. mai 2019. Vaadatud 16. veebruaril 2017.
14. ↑  Hall, Charlie (4. august 2015). "Cities: Skylines is headed to Xbox One first". *Polygon*. Originaali arhiivikoopia seisuga 22. märts 2017. Vaadatud 4. augustil 2015.
15. ↑  Faller, Patrick (3. aprill 2017). "Cities: Skylines Xbox One Release Date Revealed". *GameSpot*. Originaali arhiivikoopia seisuga 14. jaanuar 2018. Vaadatud 3. aprillil 2017.
16. ↑  MacLeod, Riley (21. aprill 2017). "Cities: Skylines is now available on Xbox One". *Kotaku*. Originaali arhiivikoopia seisuga 24. aprill 2017. Vaadatud 21. aprillil 2017.
17. ↑  Nunneley, Stephanny (21. juuni 2017). "Cities: Skylines will be released on PlayStation 4 in mid-August". *VG247*. Originaali arhiivikoopia seisuga 24. juuni 2017. Vaadatud 21. juunil 2017.
18. ↑  Stevens, Colin (13. september 2018). "Cities Skylines Coming To Switch Today". *IGN*. Originaali arhiivikoopia seisuga 14. september 2018. Vaadatud 13. septembril 2018.
19. ↑  Campbell, Colin (8. aprill 2015). "HOW CITIES: SKYLINES TOOK A GREAT BIG SLICE OF SIMCITY". Polygon. Originaali arhiivikoopia seisuga 19. mai 2019. Vaadatud 8. aprillil 2015.
20. ↑  Newhouse, Alex (24. august 2016). "Cities: Skylines' Next Official DLC Was Made by Community Modder". *GameSpot*. Originaali arhiivikoopia seisuga 25. mai 2019. Vaadatud 24. augustil 2016.
21. ↑  Donnelly, Joe (3. märts 2017). "How two Cities: Skylines modders turned hobbyist work into life-changing careers". *PC Gamer*. Originaali arhiivikoopia seisuga 7. märts 2017. Vaadatud 6. märtsil 2017.
22. ↑  Wawro, Alex (29. mai 2018). "Teachers can now access an educational version of Cities: Skylines". *Gamasutra*. Originaali arhiivikoopia seisuga 4. august 2018. Vaadatud 30. mail 2018.
23. ↑  "Cities: Skylines Remastered Revealed For PS5 And Xbox Series X|S". *GameSpot* (Ameerika inglise). Originaali arhiivikoopia seisuga 8. veebruar 2023. Vaadatud 8. veebruaril 2023.
24. ↑  Wales, Matt (1. aprill 2022). "Cities: Skylines' VR adaptation arrives on Meta Quest 2 later this month". *Eurogamer*. Originaali arhiivikoopia seisuga 7. aprill 2022. Vaadatud 7. aprillil 2022.
25. ↑  Livingston, Christopher. "Cities: Skylines greenlit "after what happened to SimCity"". *PC Gamer*. Originaali arhiivikoopia seisuga 31. märts 2017. Vaadatud 20. aprillil 2015.
26. ↑  Parrish, Peter (14. august 2014). "Cities: Skylines announced at Paradox fan event". *IncGamers*. Originaali arhiivikoopia seisuga 4. aprill 2015. Vaadatud 21. septembril 2014.
27. ↑  Dingman, Hayden. "Cities: Skylines is more like SimCity than SimCity". *PC World*. Originaali arhiivikoopia seisuga 22. jaanuar 2017. Vaadatud 20. aprillil 2015.
28. ↑  Maiberg, Emanuel (17. märts 2015). "The 'SimCity' Empire Has Fallen and 'Skylines' Is Picking Up the Pieces". *Motherboard*. Originaali arhiivikoopia seisuga 26. aprill 2015. Vaadatud 20. aprillil 2015.
29. ↑  Tassi, Paul. "'Cities: Skylines' Succeeds Where EA's 'SimCity' Failed". *Forbes*. Originaali arhiivikoopia seisuga 22. mai 2019. Vaadatud 20. aprillil 2015.
30. ↑  Young, Shamus. "SimCity vs. Cities: Skylines – Who Wins?". *The Escapist*. Originaali arhiivikoopia seisuga 26. juuni 2015. Vaadatud 20. aprillil 2015.
31. ↑  Hargreaves, Roger (19. märts 2015). "Cities: Skylines review – the real SimCity". *Metro*. Originaali arhiivikoopia seisuga 21. mai 2019. Vaadatud 20. aprillil 2015.
32. ↑  Nutt, Christian (11. märts 2016). "Did you know Stockholm used Cities: Skylines for urban planning?". *Gamasutra*. Originaali arhiivikoopia seisuga 13. märts 2016. Vaadatud 11. märtsil 2016.
33. ↑  Peel, Jeremy (27. juuni 2018). "Bus Simulator 18 devs mapped out the game's world in Cities: Skylines". *PCGamesN*. Originaali arhiivikoopia seisuga 27. juuni 2018. Vaadatud 27. juunil 2018.
34. ↑  Adamus, Agnieszka. "Cities: Skylines uratowało Kraków przed budową wadliwej obwodnicy" (poola). GRYOnline. Originaali arhiivikoopia seisuga 15. oktoober 2022. Vaadatud 15. oktoobril 2022.
35. ↑  Waluś, Monika (9. mai 2022). "Wadliwy projekt łącznika S7 i Północnej Obwodnicy Krakowa. GDDKiA zleciła przeprojektowanie węzła Mistrzejowice". *Wyborcza.pl Kraków* (poola). Gazeta Wyborcza. Originaali arhiivikoopia seisuga 15. oktoober 2022. Vaadatud 15. oktoobril 2022.
36. ↑  Smith, Graham (24. november 2020). "The best management games on PC". *Rock, Paper, Shotgun* (Ameerika inglise). Originaali arhiivikoopia seisuga 2. detsember 2020. Vaadatud 29. novembril 2020.
37. ↑  "2016 Awards Category Details Strategy/Simulation Game of the Year". *interactive.org*. Academy of Interactive Arts & Sciences. Vaadatud 29. novembril 2023.
38. ↑  "Cities: Skylines Sells 250,000 in First 24 Hours". *IGN*. 12. märts 2015. Originaali arhiivikoopia seisuga 20. mai 2019. Vaadatud 12. märtsil 2015.
39. ↑  Hillier, Brenna (17. märts 2015). "Cities: Skylines has doubled its day one sales". *VG247*. Originaali arhiivikoopia seisuga 18. märts 2020. Vaadatud 17. märtsil 2015.
40. ↑  Nunnely, Stephany (10. märts 2016). "Cities: Skylines has sold over 2M copies, 76,000 pieces of mod content created". *VG247*. Originaali arhiivikoopia seisuga 28. juuli 2019. Vaadatud 10. märtsil 2016.
41. ↑  Oxford, Nadia (10. märts 2017). "Cities: Skylines Turns Two, Free DLC Incoming". *US Gamer*. Originaali arhiivikoopia seisuga 28. juuli 2019. Vaadatud 10. märtsil 2017.
42. ↑  Kerr, Chris (8. märts 2018). "Cities: Skylines has sold 5M copies on PC alone". *Gamasutra*. Originaali arhiivikoopia seisuga 16. veebruar 2021. Vaadatud 8. märtsil 2018.
43. ↑  McGregor, Judy (8. märts 2019). "Cities: Skylines has sold six million copies". *PC Gamer*. Originaali arhiivikoopia seisuga 13. aprill 2019. Vaadatud 8. märtsil 2019.
44. ↑  "Suomipeli Cities: Skylines II ilmestyy tänä vuonna". *Pelit* (Finnish). Fokus Media Finland. 7. märts 2023. Vaadatud 12. märtsil 2023.`{{cite web}}`: CS1 hooldus: tundmatu keel (link)
45. ↑  Haahtela, Pyry (2015). "Gamification of Education: Cities Skylines as an Educational Tool for Real Estate and Land Use Planning Studies" (inglise). `{{cite journal}}`: viitemall journal nõuab parameetrit `|journal=` (juhend)
46. ↑  Fernández, Paz; Ceacero-Moreno, Matías (jaanuar 2021). "Study of the Training of Environmentalists through Gamification as A University Course". *Sustainability* (inglise). **13** (4): 2323. DOI:10.3390/su13042323. ISSN 2071-1050. `{{cite journal}}`: parameeter `|hdl-access=` nõuab parameetrit `|hdl=` (juhend)
47. ↑  Khan, Tayyeb Ahmed; Zhao, Xin (2021). "Perceptions of Students for a Gamification Approach: Cities Skylines as a Pedagogical Tool in Urban Planning Education". Dennehy, Denis; Griva, Anastasia; Pouloudi, Nancy; Dwivedi, Yogesh K.; Pappas, Ilias; Mäntymäki, Matti (toim-d). *Responsible AI and Analytics for an Ethical and Inclusive Digitized Society*. Lecture Notes in Computer Science (inglise). Kd 12896. Cham: Springer International Publishing. Lk 763–773. DOI:10.1007/978-3-030-85447-8\_64. ISBN 978-3-030-85447-8.
48. ↑  Sergeyeva, Olga; Bogomiagkova, Elena; Orekh, Ekaterina; Kolesnik, Natalia (2020). "Gamification as a Trend in the Development of Civic and Political Participation". Chugunov, Andrei; Khodachek, Igor; Misnikov, Yuri; Trutnev, Dmitrii (toim-d). *Electronic Governance and Open Society: Challenges in Eurasia*. Communications in Computer and Information Science (inglise). Kd 1135. Cham: Springer International Publishing. Lk 125–137. DOI:10.1007/978-3-030-39296-3\_10. ISBN 978-3-030-39296-3.
49. ↑  Hedrih, Vladimir (23. aprill 2023). "Scientists use "Cities: Skylines" video game to shed light on the link between personality disorders and complex problem-solving ability". *PsyPost* (Ameerika inglise). Vaadatud 26. aprillil 2023.
50. ↑  Plant, Logan (11. juuni 2023). "Xbox Games Showcase 2023: Everything Announced". *IGN* (inglise). Vaadatud 11. juunil 2023.

Välislingid
-----------

* Mängu koduleht
* Ettevõtte Paradox Interactive koduleht